
126  Τιμόθεος  ό  επίσκοπος  Εφέσου  κατασταθείς  ύπό  τοΰ  μακαρίου  Παύλου  έξ 
εθνών  ήν,  ούκ  έκ  περιτομής,  φ  καί  πολλά  μαρτυρεί  Παύλος  νουθετών  την  καλήν 
ομολογίαν  τοΰ  δοθέντος  αύτω  χαρίσματος  φυλάξαι,  δς  καί  ένδόξως  έκεΐ 
έμαρτύρησεν.  127  Τίτος  επίσκοπος  Κρήτης  αύτοΐς  τοΐς  Κρησί  καί  ταΐς  πέριξ  νήσοις 
έκήρυξε  τό  εύαγγέλιον  τού  κυρίου  κάκεΐ  θανών  έτάφη.  Κρήσκης  έν  Γαλλίαις 
έκήρυξε  τό  εύαγγέλιον  τοΰ  κυρίου  κάκεΐ  θάπτεται.  'Ο  εύνοΰχος  Κανδάκης  τής 
βασιλίσσης  Αίθιόπων  έν  Αραβία  τή  εύδαίμονι  καί  έν  Ταπροβάνη  νήσω  καί  έν  δλη  τή 
έρυθρά  έκήρυξε  τό  εύαγγέλιον  τοΰ  κυρίου  Ιησού  Χριστοΰ,  λόγος  δε  έχει  καί 
μεμαρτυρηκέναι  αύτόν  ένδόξως  καί  ταφήναι  έκεΐ·  καί  έστιν  αύτοΰ  τό  κοιμητήριον 
δπλον  άκαταμάχητον  τοΐς  πιστοΐς  αλιτήριων  βαρβάρων,  φυγαδευτήριον  νόσους 
άπελαΰνον  καί  ιάματα  ένεργοΰν  έως  καί  σήμερον.  Έκ  τών  άποστόλων  τοΰ  σωτήρος 
των  ο'  γεγόνασιν,  ώς  ιστορεί  Κλήμης  έν  πέμπτη  τών  ύποτυπόσεων,  Βαρνάβας,  128 
Σωσθένης,  Κηφάς  ομώνυμος  Πέτρω,  Ματθίας  ό  συγκαταριθμηθείς  τοΐς  ένδεκα, 
Εύβουλος,  Πούδης,  Κρίσκης,  έν  τή  β',  Βαρσαβάς  καί  Λίνος,  ού  μέμνηται  Παύλος 
Τιμοθέω  γράφων,  Θαδδαΐος,  Κλεόπας  καί  οί  σύν  αύτω. 

Ταΰτα  είσί  τά  ονόματα  τών  προχειρισθέντων  διακόνων,  α.  Στέφανος  ό 
πρωτομάρτυς.  β'.  Φίλιππος,  γ'.  Πρόχωρος.  δ'.  Νικάνωρ.  ε'.  Τίμων.  '.  Παρμενάς.  ζ.  καί 
Νικόλαος.  Τών  δέ  ο'  οί  πρόκριτοί  είσιν  ούτοι;  Παΰλος,  Μάρκος,  Λουκάς,  Τίτος, 
Κανδάκης  ό  εύνοΰχος,  Ιωάννης  βαπτιστής. 


Δει  γινώσκειν  τό  πώς  συνεγράφησαν  τά  δ'  εύαγγέλια.  Ότι  μετά  τήν 
άνάληψιν  τοΰ  κυρίου  ήμών  Ίησοΰ  Χριστοΰ  129  τό  κατά  Ματθαίον  μετά  έτη  η',  τό 
κατά  Μάρκον  μετά  έτη  ιβ',  τό  κατά  Ίωάννην  μετά  έτη  λ'  επί  Δομετιανοΰ  τοΰ 
βασιλέως,  τό  κατά  Λουκάν  μετά  έτη  ιε'.  Τό  κατά  Ματθαίον  εύαγγέλιον  έβράΐδι 
διαλέκτω  γραφέν  ύπ'  αύτοΰ  έν  Ιερουσαλήμ  έξεδώθη,  έρμηνεύθη  δέ  ύπό  Ίωάννου. 
Τό  κατά  Μάρκον  ύπηγορεύθη  ύπό  Πέτρου  έν  'Ρώμη.  Τό  κατά  Λουκάν  ύπηγορεύθη 
ύπό  Παύλου  έν  τή  'Ρώμη.  Τό  κατά  Ίωάννην  έν  τοΐς  χρόνοις  Τραϊανού  ύπηγορεύθη 
ύπό  Ίωάννου  αύτοΰ  έπί  Κομόδου,  έν  Πάτμω  τή  νήσω  έγράφη.  Τοΰ  δέ  κατά  Λουκάν 
ύπό  Λουκά  μαθητοΰ  ύπάρχοντος  τοΰ  άποστόλου  Παύλου,  ού  μνημονεύων  ό  αύτός 
άπόστολος  έν  τινι  επιστολή  γράφει·  άσπάζεται  ύμάς  Λουκάς  ό  άγαπητός  ιατρός,  καί 
τάς  πράξεις  δέ  τών  άγιων  άποστόλων  ό  αύτός  εύαγγελιστής  συνεγράψατο.  Ούτε 
πλείονα  τών  άριθμών,  ούτε  έλάττονα  ένδέχεται  αύτά  γενέσθαι.  Τό  μέν  γάρ  κατά 
Ίωάννην  εύαγγέλιον  τήν  άπό  τοΰ  πατρός  ήγεμωνικήν  αύτοΰ  καί  πρακτικήν  καί 
ένδοξον  γενεάν  130  διηγείται·  έν  άρχή  ήν  ό  λόγος,  καί  ό  λόγος  ήν  προς  τον  θεόν  καί 
θεός  ήν  ό  λόγος,  πάντα  δι'  αύτοΰ  έγένετο·  διά  τοΰτο  είς  ομοίωμα  άετοΰ.  Τό  δέ  κατά 
Λουκάν  ατε  άπό  ίερατικοΰ  χαρακτήρος  ύπάρχων  άπό  Ζαχαρίου  ήρξατο  τοΰ  ίερέως 
λέγων  έγένετο  έν  ταΐς  ήμέραις  Ήρώδου,  τοΰ  βασιλέως  τής  Ίουδαίας,  ίερεύς  τις 
όνόματι  Ζαχαρίας  έξ  έφημερίας  Λβία,  έπειδή  κατά  τήν  παλαιάν  τοΰ  νόμου 
παράδοσιν  οί  ιερείς  ταύρους  έκόμιζον  διά  τοΰτο  καί  τό  είδος  αύτοΰ  ώς  μοσχόμορφον 
άνιστορίζεται.  Ματθαίος  δέ  τήν  κατά  άνθρωπον  αύτοΰ  γένεσιν  έξηγεΐται,  βίβλος 
γενέσεως  Ίησοΰ  Χριστοΰ  υίοΰ  Αβραάμ,  καί  πάλιν  τοΰ  δέ  Ίησοΰ  Χριστοΰ  γέννησις 
ούτως  ήν,  δθεν  καί  άνθρωπόμορφον  αύτοΰ  τό  εύαγγέλιον  έξεικονίζεται.  Μάρκος  δέ 
άπό  τοΰ  προφητικοΰ  πνεύματος  τοΰ  έξ  ύψους  έπιόντος  έν  τοΐς  ούρανοΐς  τήν  άρχήν 
έποιήσατο,  άρχήν  λέγων  τοΰ  εύαγγελίου,  καθώς  γέγραπται  έν  τοΐς  προφήταις·  φωνή 
βοώντος  έν  τή  έρήμω,  τήν  προφητικήν  εικόνα  τού  εύαγγελίου,  διά  τοΰτο  δεικνύς 

και  την  έν  τη  έρήμω  τοΰ  λέοντος  άνιστορίζων  εικόνα·  αγία  τριάς  ό  θεός  ημών  σώσον 
ημάς  τη  χάριτί  σου.  Μάρκος  ό  ευαγγελιστής,  επίσκοπος  Άλεξανδρέων.  Λουκάς  ό 
ευαγγελιστής,  ούτοι  οί  δ'  έκ  των  ο'  τυγχάνουσιν  διασκορπισθέντες  έπί  τω  κηρύγματι 
φ  είπεν  ό  κύριος·  έάν  μή  τις  ού  φάγη  μου  την  σάρκα  καί  πίη  μου  τό  αίμα,  ούκ  εστι 
131  μου  άξιος.  Άλλ'  ό  μεν  διά  Πέτρου,  ό  δε  διά  Παύλου  πάλιν  έπανακάμψαντες  προς 
κύριον  εύαγγελίσασθαι  καταξιοΰνται  ύπέρ  ού  καί  έμαρτύρησαν,  ό  μεν  πυρποληθείς, 
ό  δε  σταυρωθείς  έπί  έλαίας. 

